Diari Oficial de la Generalitat Valenciana


Sumari del DOGV 5035, del 24-06-2005 (2005/7163)

Informació pública del programa d'actuació integrada del sector Nord-l'Alter del Pla General d'Ordenació Urbana de Guadassuar.
------------------------------------------------------------------------------------------------------------------------------

### Dades del document

Número de DOGV
:   5035

Data del DOGV
:   24-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/7163


Organisme emissor
:   Promociones Torreurbe, SL

Tipus de document
:   Anunci

Informació pública del programa d'actuació integrada del sector Nord-l'Alter del Pla General d'Ordenació Urbana de Guadassuar. [2005/Q7163]
  
Mitjançant este edicte s'anuncia l'obertura d'un període d'informació pública, pel termini d'un mes, per a formular al·legacions a l'alternativa tècnica que es dirà, i indicar que dins d'este període, el termini de concurrència serà el dels 20 primers dies hàbils, amb la possibilitat de formular alternatives tècniques en competència; estos terminis començaran comptar des del sendemà de la publicació en el Diari Oficial de la Generalitat Valenciana d'este edicte, el qual sotmet a informació pública la proposta de programa per al desenvolupament d'actuació integrada del sector Nord-l'Alter del Pla General d'Ordenació Urbana de Guadassuar, presentat per la mercantil Promociones Torreurbe, SL, de nacionalitat espanyola, amb domicili a Alzira, carrer de Benito Pérez Galdós, número 27, entresòl.
  
La documentació que integra l'esmentat programa per al desenvolupament d'actuació integrada està composta de:
  
1. Pla parcial de millora modificatiu del sector Nord-l'Alter del Pla General d'Ordenació Urbana de Guadassuar.
  
2. Programa de desenvolupament de l'actuació integrada del sector Nord-l'Alter del Pla General d'Ordenació Urbana de Guadassuar.
  
3. Avantprojecte d'urbanització del sector Nord-l'Alter del Pla General d'Ordenació Urbana de Guadassuar.
  
4. Estudi d'impacte ambiental del sector Nord-l'Alter del Pla General d'Ordenació Urbana de Guadassuar.
  
5. Estudi paisatgístic dels sectors Nord-l'Alter del Pla General d'Ordenació Urbana de Guadassuar.
  
La documentació indicada estarà a la vista durant l'esmentat període d'exposició pública a la Notaria d'Ana Victoria García-Granero Colomer, situada a Algemesí, carrer dels Arbres, número 52, on es podrà consultar de dilluns a divendres, de 10.00 a 14.00 hores, així com a les dependències de l'Ajuntament de Guadassuar.
  
S'advertix que, dins del termini d'un mes, comptador des de la publicació del darrer anunci, qualsevol persona podrà comparéixer a la notaria indicada anteriorment per a obtindre una còpia de l'acta notarial de protocol·lització o sol·licitar que se li hi exhibisca, i també podrà presentar al·legacions a l'esmentada documentació.
  
Així mateix, es fa constar la possibilitat de consultar durant el mateix termini a l'ajuntament les actuacions derivades de la documentació dipositada en este i de presentar davant l'ajuntament les al·legacions que més li convinguen a l'alternativa tècnica exposada al públic.
  
Es fa constar així mateix que es podran presentar alternatives tècniques en competència a l'exposada al públic en un període de 20 dies, comptadors des de la publicació en el Diari Oficial de la Generalitat Valenciana d'este edicte, i formular proposicions juridicoeconòmiques dins dels terminis legalment establits, tot això segons el que disposen els articles 45, 46 i 48 de la Llei Reguladora de l'Activitat Urbanística.
  
Es fa constar a més a més que s'han practicat les notificacions als titulars cadastrals dels terrenys de conformitat amb l'establit en l'article 48.c de la Llei Reguladora de l'Activitat Urbanística, si bé este edicte valdrà per a esmenar qualsevol defecte en què es puga incórrer en l'esmentada notificació i per a notificar a aquells titulars cadastrals que siguen desconeguts, d'acord amb el que disposa l'article 59 de la Llei 30/1992; la relació de titulars cadastrals dels sectors és la que s'adjunta a continuació:
  
Sector Nord l'Alter
  
El termini per a formular alternatives tècniques en competència amb l'exposada al públic de 20 dies podrà així mateix ampliar-se en uns altres 20 dies si, durant els 10 primers dies d'informació pública, qualsevol persona interessada es compromet fefaentment a formular una alternativa tècnica en competència, substancialment distinta a l'exposada.
  
Les proposicions juridicoeconòmiques es presentaran al Registre General de l'ajuntament en plica tancada, dins dels cinc dies hàbils següents des del venciment del termini anterior, amb la documentació establida en els apartats c) i d) de l'article 32 de la Llei Reguladora de l'Activitat Urbanística.
  
L'acte d'obertura de pliques es farà a l'ajuntament, al dia següent hàbil a la conclusió del termini per a la presentació i, en tot cas, amb l'acreditació prèvia pels proponents del compliment del tràmit contingut en l'article 48 de la Llei Reguladora de l'Activitat Urbanística. Durant els 10 dies següents a l'obertura de pliques, totes les actuacions estaran a la vista per a la consulta i les al·legacions, abans de l'aprovació del programa i l'adjudicació de l'execució.